Luister: Jacobus Silwer sprei vlerke met 'genade'-debuut | Maroela Media
'n Skermskoot uit Jacobus Silwer se liedjie "Genade vir Afrika".
Dié liedjie is 'n inisiatief wat voortspruit uit die erge droogtes waaronder boere gebuk gaan, en verseker dat dié sanger 'n golf in die musiekbedryf teweegbring. "Ek het aan die liedjie begin skryf voordat die ergste droogtegreep die land begin wurg het. Nou, met die onlangse droogtes, spreek dit net nóg harder," het hy gesê.
Dit is egter nie al betekenis wat die liedjie dra nie. "Dit gaan oor droogtes in mense se lewe. Dis 'n metafoor vir almal se seer en eensaamheid ook."
Die musiekvideo vir sy liedjie is binne die eerste vyf dae van vrystelling meer as 8 000 keer op YouTube gekyk.
Hoewel Jacobus 'n voormalige lid van die Select Musiek-groep, Silwer & Goud, is, hoop hy dat dié liedjie sy solo-loopbaan 'n ekstra hupstoot sal gee.
Aanhangers kan met hom kontak maak op sy Facebook-blad of by 071 116 4425, of andersins 'n e-pos stuur na [email protected].
Stel voor ons ondersteun die sanger, leer die woorde en sing saam as ons toi-toi lied.
Jacobus, is dit moontlik om jou lied te vertaal, sodat die engelse kan saamsing asb?
Jacobus, wat 'n pragtige lied. Wil so graag vra. Wil jy in plaas van Here, ABBA sing nie. Hy is ons ABBA Vader en ons enigste Redding. Baie dankie, sit met trane in my oe. Hy is ons enigste Toevlug en onder Sy Vlerke kan ons skuil. Hy sal ons nooit as te nimmer versaak nie. Ons moet net onvoorwaardelik onsself weereens aan Hom toevertrou. Ons ABBA Vader!!! Jy moet Hom liefhe met jou hele hart, jou hele siel, jou hele verstand en al jou kragte. Die mense verstaan dit nie. Hy is 'n jaloerse God/Elohim/YHWH en soek jou onvoorwaardelik… Lees meer »